I det seneste døgn har de svenske myndigheder konstateret 18 coronarelaterede dødsfald i Stockholm-regionen.

For fem dage siden sagde jeg, at en storm var på vej. Nu kan vi sige, at stormen er her. Björn Eriksson, sundhedsdirektør i Region Stockholm.

Dermed er det samlede dødstal i Sverige nu oppe på 62, skriver Expressen.

- For fem dage siden sagde jeg, at en storm var på vej. Nu kan vi sige, at stormen er her, siger Björn Eriksson, sundhedsdirektør i Region Stockholm.

- Nu er presset på sundhedsvæsenet utroligt højt. Det er en enestående medicinsk udfordring.

Han siger, at myndighederne har brug for al den hjælp, den kan få og opfordrer derfor nyuddannet - men også pensioneret - sundhedspersonale til at byde sig til.

For pensionerede gælder det i første omgang for folk, der er under 70 år.

'Det bliver værre'

Björn Eriksson siger, at forventningen er, at det værste endnu ikke er forbi.